rejauldu/bengali-wikipedia huggingface dataset:
সামোগিশীয় উইকিপিডিয়া () হচ্ছে অনলাইন বিশ্বকোষ উইকিপিডিয়ার সামোগিশীয় ভাষার সংস্করণ। ২০০৬ সালে যাত্রা শুরু হয় এই উইকিপিডিয়ার এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা  টি।  ইতিহাস তথ্যসূত্র   বহিঃসংযোগ     IT: kiekybe lietuviškoji «Vikipedija»(стр. 50-51)  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বেণী মাধব দাস (২২ নভেম্বর ১৮৮৬ - ২ সেপ্টেম্বর ১৯৫২) একজন প্রাজ্ঞ বাঙালি পণ্ডিত, শিক্ষক, এবং দেশপ্রেমিক। তিনি শরৎচন্দ্র বসু, সুভাষচন্দ্রসহ আরও অনেক প্রখ্যাত ব্যক্তির শিক্ষাগুরু ছিলেন।   প্রাথমিক জীবন  বেণী মাধব দাসের জন্ম বর্তমান বাংলাদেশের চট্টগ্রাম জেলার শেওড়াতলী গ্রামে। তার পিতার নাম কৃষ্ণ চন্দ্র দাস। দর্শন শাস্ত্রে উচ্চ শিক্ষা লাভ করার পর তিনি চট্টগ্রাম কলেজে শিক্ষক হিসাবে যোগ দেন। তার হাতে এটি একটি আদর্শ শিক্ষা প্রতিষ্ঠানে পরিণত হয়। চট্টগ্রামের পর তিনি ঢাকা, কটক র‍্যাভেনশ স্কুল, কৃষ্ণনগর কলেজিয়েট স্কুল ও কলকাতার স্কুল ও কলেজে শিক্ষকতা করেছেন। ব্রাহ্ম নেতা মনীষী কেশবচন্দ্র সেনের প্রভাবে তিনি ব্রাহ্ম সমাজে যোগ দেন, এবং ব্রাহ্ম সমাজের প্রকাশনা ইন্ডিয়ান মেসেঞ্জার ও নববিধান-এর সাথে যুক্ত ছিলেন।   আদর্শ শিক্ষক  দেশপ্রেম ও শিক্ষকতায় নিবেদিতপ্রাণ বেণী মাধব ছিলেন একজন আদর্শ শিক্ষক। দর্শন ছাড়াও তিনি অর্থনীতি ও ইতিহাসে পণ্ডিত ছিলেন। তিনি ১৯২৩ খ্রিষ্টাব্দে কাকিনাদায় (বর্তমানে ভারতের অন্ধ্র প্রদেশ এ ) অনুষ্ঠিত অল ইন্ডিয়া থেইস্টিক কনফারেন্সের  সভাপতিত্ব করেন। সভাপতি হিসাবে তার ভাষণ পরে মডার্ন থেইস্টিক মুভমেন্ট ইন ইন্ডিয়া নামক পুস্তিকায় প্রকাশ করা হয়। তার প্রবন্ধ সংকলন পিলগ্রিমেজ থ্রু প্রেয়ার্স (প্রার্থনার মাধ্যমে তীর্থযাত্রা) সমালোচকদের কাছে ভূয়সী প্রশংসা লাভ করেছিল। সুভাষচন্দ্র তার ভারত পথিক গ্রন্থে তার কথা উল্লেখ করেছেন।  কটক ও কৃষ্ণনগরে বেণীমাধবের সংস্পর্শে আসা আরেকজন পণ্ডিত, নিরঞ্জন নিয়োগী লিখেছেন - ''here was no harshness in his administration, no pompous display surrounding it – his cool and charming behaviour used to have a remarkable impact on his students. Even those who were turbulent calmed down, became respectful towards him and were endeared to his affections. (এখানে তার প্রশাসনে কোন কঠোরতা ছিল না, এর চারপাশে কোনও আড়ম্বরপূর্ণ প্রদর্শন ছিল না - তার কোমল ও মনোমুগ্ধকর আচরণ তার শিক্ষার্থীদের উপর বিশেষ প্রভাব ফেলত। এমনকি যারা অস্থির ছিল তারা শান্ত, তার প্রতি শ্রদ্ধাশীল হয় এবং তার স্নেহের পাত্রে পরিণত হয়।)"   পারিবারিক জীবন   বেণী মাধব দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজছেলে কারাবরণ করেন। পত্নী সারদা দেবী ছিলেন মধূসূদন সেনের কন্যা। মধুসূদন সেন কলকাতার সাধারণ ব্রাহ্ম সমাজের সম্পাদক হিসাবে কাজ করার পর অবসর নিয়ে ঢাকায় চলে এসেছিলেন। সারদা দেবী সমাজ সেবায় সক্রিয় ছিলেন। তাদের দুই কন্যার নাম কল্যাণী দাস (ভট্টাচার্য) এবং বীণা দাস (ভৌমিক)। কল্যাণী দাস সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা ছিলেন এবং ব্রিটিশ বিরোধী রাজনীতির জন্য কারাবরণ করেন। বীণা দাস ব্রিটিশ বিরোধী সশস্ত্র বিপ্লবে সক্রিয় ছিলেন এবং ১৯৩২ সালের ৬ ফেব্রুয়ারি কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনকে পিস্তল দিয়ে গুলি করে হত্যা প্রচেষ্টার জন্য ৯ বছর কারা বরণ করেন। মেয়ের বিপ্লবী কার্যকলাপে বাধাদান তো দূরস্থান, দেশপ্রেমিক বেনীমাধব রীতিমতো উৎসাহ প্রদান করেছিলেন।   মৃত্যু  বেণী মাধব দাস তার সারা জীবন ব্রাহ্ম সমাজের কল্যাণে নিবেদন করেন। তিনি ১৯৫২ সালের ২রা সেপ্টেম্বর কলকাতায় মৃত্যু বরণ করেন।   তথ্যসূত্র   বিষয়শ্রেণী:১৮৮৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৫২-এ মৃত্যু বিষয়শ্রেণী:বাঙালি শিক্ষক বিষয়শ্রেণী:ব্রাহ্ম সমাজ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:বাংলার নবজাগরণের সঙ্গে যুক্ত ব্যক্তি
পেন্টিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। পেন্টিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।   CH3-CH2-CH2-CH= CH2 + Cl2 = CH3-CH2-CH2-CHCl-CH2Cl  এটি একটি মুক্ত শিকল অ্যালকিন।  সংকেত  পেন্টিনের রাসায়নিক সংকেতঃ C5H10  পেন্টিনের রাসায়নিক সংকেতঃ CH3-CH2-CH2-CH=CH2  উৎস প্রকৃতিতে প্রাপ্ত পেন্টিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা  অংশ থেকে পেন্টিন পাওয়া যায়। করে।উচ্চ মাধ্যমিক রসায়ন, দ্বিতীয় পত্র, হাজারী এবং নাগ।  উচ্চ তাপমাত্রা ও চাপে পেন্টেনকে ভাঙলে পেন্টিন পাওয়া যায়। সেই সাথে কিছু এলকেনও উৎপন্ন হয়।  পেন্টেন---> পেন্টিন + অ্যালকেন  পরীক্ষাগারে প্রস্তুতি  পরীক্ষাগারে অধিক পরিমাণ গাঢ় সালফিউরিক এসিডের সাথে %নলকে উত্তপ্ত করলে পেন্টিন উৎপন্ন হয়।  CH3-CH2-CH2-CH-OH + H2SO4 = CH3-CH2-CH2-CH=CH2 + (H2O + H2SO4)  শিল্পোৎপাদন পদ্ধতি শিল্প কারখানায় পেন্টিন উৎপাদনে বেশ কয়েকটি পদ্ধতি অনুসরণ করা হয়। অ্যালকোহল থেকে পেন্টানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে পেন্টিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।   পেন্টাইন থেকে লেড এবং বেরিয়াম সালফেট এর উপস্থিতিতে পেন্টাইনের সাথে হাইড্রোজেন যুক্ত হয়ে পেন্টিন উৎপন্ন করে।  বৈশিষ্ট্য স্বাভাবিক তাপমাত্রায় তরল। পেন্টিন পেন্টেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। পেন্টিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে পেন্টেন তৈরী করে।উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।  আরো পড়ুন  ইথিন  প্রোপিন  বিউটিন  হেপ্টিন  হেক্সিন  অক্টিন  ননিন  ব্যবহার  তথ্য উৎস  বিষয়শ্রেণী:জৈব যৌগ বিষয়শ্রেণী:অ্যালকিন
আল-মুকতাদি (১০৫৬ - ফেব্রুয়ারি ১০৯৪) (আরবি: المقتدي 'অনুসারী') ছিলেন ১০৭৫ থেকে ১০৯৪ সাল পর্যন্ত বাগদাদে আব্বাসীয় খলিফা। তিনি ২৭তম আব্বাসীয় খলিফা হিসেবে তার দাদা আল-কা'ইমের উত্তরাধিকারি হন।  তিনি খলিফা আল-কায়িমের পুত্র মুহাম্মাদ ধাকিরাত এবং একজন আর্মেনিয় দাসী মেয়ের পুত্র হিসেবে জন্মগ্রহণ করেছিলেন।Bennison, Amira K. (2009) The Great Caliphs: The Golden Age of the 'Abbasid Empire. Princeton: Yale University Press, p. 47.   তিনি সেলজুক সুলতান প্রথম মালিক শাহ দ্বারা সম্মানিত হয়েছিলেন, যার শাসনকালে সেলজুক বিজয়ের সবটুকু বিস্তৃত পরিসর জুড়ে খিলাফত স্বীকৃতি লাভ করেছিল। ফাতেমীয়দের কাছ থেকে পবিত্র শহরগুলো উদ্ধার হওয়ার সাথে সাথে আরবরা আবারও আব্বাসীয়দের আধ্যাত্মিক অধিকারের স্বীকৃতি দেয়।  300px|থাম্ব|ডান|স্বর্ণমুদ্রার উপর কালিমার সাথে প্রথম মালিক শাহ ও আল-মুকতাদির নাম মুদ্রিত করা, ৪৩৪ হিজরি/১০৯১ খ্রিস্টাব্দ (সেলজুক সালতানাতের অধিপতি হিসাবে আল-মুক্তাদিকে উদ্ধৃতি)  মালিক-শাহ তাঁর কন্যা এবং আল-মুক্তাদির মধ্যে একটি বিবাহের ব্যবস্থা করেন, সম্ভবত একটি পুত্রের জন্মের পরিকল্পনা করেছিলেন, যিনি খলিফা ও সুলতান উভয়ের দায়িত্ব পালন করতে পারবে। দম্পতির একটি ছেলে হলেও মা তার শিশুকে নিয়ে ইসফাহানের দরবারে চলে যান। বিবাহের ব্যর্থতার পরে সুলতান খলিফার রাষ্ট্রীয় বিষয়ে হস্তক্ষেপের সমালোচনা করেন এবং তাঁকে বসরায় ফিরে যাওয়ার আদেশ পাঠান। তবে অল্প সময় পরে মালিক-শাহের মৃত্যুর কারণে আদেশটি নিষ্ক্রিয় হয়ে যায়।   তথ্যসূত্র   বিষয়শ্রেণী:১১শ শতাব্দীর আব্বাসীয় খলিফা বিষয়শ্রেণী:১০৫৬-এ জন্ম বিষয়শ্রেণী:১০৯৪-এ মৃত্যু বিষয়শ্রেণী:১১শ শতাব্দীর আরব ব্যক্তি
শায়খ মাহমুদ আত-তাহান হলেন সিরীয় বংশোদ্ভূত একজন বিখ্যাত আরব আলেম ও  হাদিসবিশারদ। তিনি ছিলেন হাদীস বিষয়ে অগণিত রচনার লেখক এবং হাদীসশাস্ত্রের সকল বিষয়ে অভিজ্ঞ ও পারদর্শী একজন ব্যক্তি। তার পুরো নাম হল, আবু হাফস মাহমুদ বিন আহমদ আত-তাহান আল-হালাবি আল-নুয়াইমি।تعريف بمحمود الطحان من موقع المكتبة الشاملة  তিনি ১৯৩৫ সালে সিরিয়ার আলেপ্পোতে জন্মগ্রহণ করেন এবং ২০২২ সালের ২৪ নভেম্বর তিনি মৃত্যুবরণ করেন। উলুমুল হাদিসে তার রচিত কয়েকটি বিখ্যাত বই আছে, যা বিশ্বের একাধিক  বিখ্যাত ইসলামি বিশ্ববিদ্যালয়ের পাঠ্যসূচির অন্তর্ভুক্ত।   জন্ম ও বেড়ে ওঠা  তিনি ১৯৩৫ খ্রিস্টাব্দে আলেপ্পোর আল-বাব জেলায় জন্মগ্রহণ করেন। এরপর তিনি প্রথমে  মানবিজে এবং পরবর্তীতে আলেপ্পোতে চলে যান। তিনি একটি ধর্মীয় পরিবারে বেড়ে ওঠেন। তার পিতার নাম হাজি আহমেদ আত-তাহান।   শিক্ষা  শিশুকালে তিনি কিছুদিন আল-বাব এবং কিছুদিন মানবিজে প্রাথমিক বিদ্যালয়ে লেখাপড়া করেন। এরপর তিনি আলেপ্পোতে গিয়ে মাধ্যমিক শরিয়া বিদ্যালয়ে ভর্তি হন এবং ১৯৫৪ সালে একটি প্রশংসাপত্রসহ উত্তীর্ণ হন। তিনি আল-হাফিজ স্কুলে শেখ মুহাম্মাদ নাজীব খায়াতের তত্ত্বাবধানে পবিত্র কুরআন মুখস্থ করা শুরু করেন এবং পরবর্তীতে আলেপ্পোর শরিয়া মাধ্যমিক বিদ্যালয়ে পড়াশোনার সময় কুরআন মুখস্থ করা শেষ করেন।   ১৯৫৬ সালে তিনি দামেস্ক বিশ্ববিদ্যালয়ের শরিয়া অনুষদে ভর্তি হন এবং ১৯৬০ সালে স্নাতক হন। সেখানে চার বছর স্বাতন্ত্র্যের সাথে অধ্যয়ন করার পর এবং স্নাতক হওয়ার আগে তিনি বিয়ে করেন। শরিয়া অনুষদ থেকে স্নাতক হওয়ার পর তিনি চাকরিতে যোগদান করেন।  তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০২২-এ মৃত্যু বিষয়শ্রেণী:আলেপ্পো গভর্নরেটের বিষয়শ্রেণী:সিরিয়ার সুন্নি ইসলাম ধর্মের পণ্ডিত
এলিওডোরো ম্যাট লারেইন (জন্ম ৫ নভেম্বর ১৯৪৫) একজন চিলীয় শতকোটিপতি ব্যবসায়ী, চিলির বনায়ন এবং কাগজ কোম্পানি সিএমপিসির সভাপতি, যেটি তিনি তার পিতার কাছ থেকে উত্তরাধিকারসূত্রে পেয়েছেন।  ম্যাটের জন্ম ১৯৪৫ সালের ৫ নভেম্বর,  এলিওডোরো ম্যাটে ওসার ছেলে। তিনি ইউনিভার্সিটি অফ চিলি থেকে সিভিল ইন্ডাস্ট্রিয়াল ইঞ্জিনিয়ারিংয়ে স্নাতক ডিগ্রি নেন (স্নাতক না হয়ে),  এরপর শিকাগো বিশ্ববিদ্যালয়ের বুথ স্কুল অফ বিজনেস থেকে এমবিএ করেন।  তিনি থিঙ্ক ট্যাঙ্ক সেন্টার ফর পাবলিক স্টাডিজ (সিইপি) এর চেয়ারম্যান।   অক্টোবর ২০১৫ পর্যন্ত, ফোর্বস তার মোট সম্পদের পরিমাণ US$২.৭ বিলিয়ন ডলার অনুমান করেছে।   তিনি পিলার ক্যাপডেভিলাকে বিয়ে করেছেন,  এবং তাদের তিনটি সন্তান রয়েছে: এলিওডোরো ম্যাট ক্যাপডেভিলা, জর্জ ম্যাট ক্যাপডেভিলা এবং মারিয়া দেল পিলার ম্যাট ক্যাপডেভিলা।    তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:চিলীয় ব্যবসায়ী বিষয়শ্রেণী:চিলীয় শতকোটিপতি বিষয়শ্রেণী:চিলির পন্টিফিক্যাল ক্যাথলিক বিশ্ববিদ্যালয়ের প্রাক্তন শিক্ষার্থী
শওকত আলী সরকার (জন্ম: ১৯৪৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  শওকত আলী সরকারের জন্ম কুড়িগ্রাম জেলার চিলমারী উপজেলার রানীগঞ্জ ইউনিয়নের দক্ষিণ ওয়ারী গ্রামে। তার বাবার নাম ইজাব আলী সরকার এবং মায়ের নাম শরিতুজ নেছা। তার স্ত্রীর নাম খালেদা খানম। তাদের চার মেয়ে দুই ছেলে।    কর্মজীবন  ১৯৭১ সালে শওকত আলী সরকার শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেন। প্রশিক্ষণ শেষে ১১ নম্বর সেক্টরের মানকারচর সাব-সেক্টরে যুদ্ধ করেন।   মুক্তিযুদ্ধে ভূমিকা  ১৯৭১ সালের নভেম্বর মাসে কুড়িগ্রাম জেলার উলিপুর উপজেলার হাতিয়া ইউনিয়নের অন্তর্গত অনন্তপুরে বেলা ১১টার দিকে একদল পাকিস্তানি সেনা হঠাৎ হাতিয়া ইউনিয়নে চলে আসে। পাকিস্তানি সেনারা সেখানে মুক্তিযোদ্ধাদের খুঁজতে থাকে। হাতিয়া ইউনিয়নের অনন্তপুরে ছিল মুক্তিযোদ্ধাদের মূল শিবির। মুক্তিযোদ্ধারা দুপুরে এক দফা যুদ্ধ করেছেন পাকিস্তানি সেনাদের সঙ্গে। তাদের নেতৃত্বে ছিলেন শওকত আলী সরকার। সে সময়ে যুদ্ধে পাকিস্তান সেনাবাহিনীর বিরুদ্ধে তারা ব্যর্থ হন। শওকত আলী সরকার সহযোদ্ধাদের নিয়ে পিছু হটে সাময়িকভাবে আত্মগোপন করতে বাধ্য হলেন। বিকেলে পুনঃসংগঠিত ও শক্তি বৃদ্ধি করে আবার পাল্টা আক্রমণ চালালেন। এবার পাকিস্তানি সেনারা বিপর্যস্ত। শেষে পাকিস্তানিরা তাদের হতাহত সহযোদ্ধাদের ফেলে পালিয়ে গেল। পাকিস্তানি সেনারা একপর্যায়ে কয়েকটি দলে বিভক্ত হয়ে সেদিকে রওনা হওয়ার পর খবর পেয়ে মুক্তিযোদ্ধারা পাকিস্তানি সেনাদের আক্রমণ করেন। পাকিস্তানি সেনা ছিল সংখ্যায় বিপুল এবং তাদের সাথে ছিলো ভারী অস্ত্রশস্ত্রও। গুলির শব্দ শুনে পাকিস্তানিরা মুক্তিযোদ্ধাদের অবস্থান চিহ্নিত করে কয়েকটি গ্রাম ঘিরে ফেলে। কিন্তু মুক্তিযোদ্ধাদের না পেয়ে তারা নির্বিচারে গ্রামের মানুষকে হত্যা ও বাড়িঘরে আগুন দেয়। মুক্তিযোদ্ধারা পাকিস্তানি সেনাদের প্রতিরোধ করার চেষ্টা করেন কিন্তু তাদের বেপরোয়া আক্রমণে মুক্তিযোদ্ধারা পিছু হটে ঝোপ-জঙ্গলে আশ্রয় নিতে বাধ্য হন। এমন পরিস্থিতিতে শওকত আলী সরকার মুক্তিযোদ্ধাদের সংগঠিত করে আবার ঝাঁপিয়ে পড়লেন পাকিস্তানি সেনাদের বিরুদ্ধে। তাদের সঙ্গে যোগ দেয় মুক্তিযোদ্ধাদের অপর দল—চাঁদ প্লাটুনের কিছু মুক্তিযোদ্ধা। গ্রামবাসী হত্যার প্রতিশোধ নিতে জীবনের ঝুঁকি নিয়ে শওকত আলী সরকার মুখোমুখি যুদ্ধ শুরু করেন। মুক্তিযোদ্ধাদের প্রবল আক্রমণে পাকিস্তানি সেনারা বেসামাল হয়ে পড়ে। এতে মুক্তিযোদ্ধাদের সাহস আরও বেড়ে যায়। বিপুল বিক্রমে তারা যুদ্ধ করেন। এক সময় শওকত আলী সরকারসহ কয়েকজন মুক্তিযোদ্ধা আহত হন। কিন্তু তাদের হাতেও হতাহত হয় ২৫-৩০ জন পাকিস্তানি সেনা। শেষ পর্যন্ত নিহত কয়েকজনের লাশ ফেলে পাকিস্তানিরা পালিয়ে যায় কুড়িগ্রামে। সেদিন পাকিস্তানি সেনারা কয়েক শ নিরস্ত্র মানুষ হত্যা করে। জীতেন্দ্র নাথ, গোলজার হোসেন, মনতাজ আলী, আবুল কাসেম কাচু, নওয়াব আলীসহ কয়েকজন মুক্তিযোদ্ধা যুদ্ধে শহীদ হন।    পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
রিয়া চক্রবর্তী (জন্ম: ১ জুলাই ১৯৯২) হচ্ছেন ভারতের একজন চলচ্চিত্র অভিনেত্রী।Rhea Chakraborty is already making her way into Bollywood - India TodayRhea Chakraborty: Working in films is exciting and challengingIt's exciting, challenging: Rhea Chakraborty on acting তিনি এমটিভির একজন সাবেক ভিজে ছিলেন।People wonder if Rhea Chakraborty is a PunjabiRhea Chakraborty parties at Thank God It's ThursdayRhea Chakraborty, Sameera Reddy at Neeta Lulla's store - IndiaToday পূর্ব জীবন রিয়া কর্নাটক প্রদেশের ব্যাঙ্গালোরে একটি বাঙালি হিন্দু পরিবারে জন্মগ্রহণ করেন, তার বাবা সেনাবাহিনীতে চাকরি করতেন। আম্বালা সেনানিবাসের 'আর্মি পাবলিক স্কুলে' রিয়া পড়াশোনা করেছেন। কর্মজীবন তিনি ২০০৯ সালে এমটিভির একটি আপাতবাস্তব টেলিভিশন অনুষ্ঠান টিভিএস স্কুটি টিন ডিভার মাধ্যমে টেলিভিশন জগতে পদার্পণ করেন,Female VJs giving tough competition to their male counterparts - Entertainment - DNA যেখানে তিনি দ্বিতীয় স্থান অধিকার করেন। পরে দিল্লীতে অনুষ্ঠিত এমটিভি আয়োজিত ভিডিও জকি (ভিজে) অনুসন্ধানের অডিশনে তিনি নির্বাচিত হন। পরবর্তীতে তিনি এমটিভিতে সম্প্রচারিত পেপসি এমটিভি ওয়াসাপ, টিকট্যাক কলেজ বিট এবং এমটিভি গোন ইন ৬০ সেকেন্ডসের মতো অনুষ্ঠানে উপস্থাপনা করেছেন। ২০১২ সালে, তিনি তেলুগু চলচ্চিত্র তুনিগা তুনিগার মাধ্যমে চলচ্চিত্র জগতে পদার্পণ করেন, এই চলচ্চিত্রে তিনি নিধি চরিত্রে অভিনয় করেছেন। ২০১৩ সালে, তিনি বলিউডে মেরে ড্যাড কি মারুতি চলচ্চিত্রের মাধ্যমে অভিষেক করেন, যেখানে তিনি জ্যাসলিন চরিত্রে অভিনয় করেছেন। তিনি রোহান সিপ্পির সোনালি ক্যাবল চলচ্চিত্রে সোনালির চরিত্রে অভিনয় করেছেন। তিনি যশ রাজ ফিল্মসের ব্যাংক চোর চলচ্চিত্রে রিতেশ দেশমুখ এবং বিবেক ওবেরয়ের সঙ্গে অভিনয় করেছেন।  অভিনীত চলচ্চিত্র  সাল  চলচ্চিত্র  চরিত্র  ভাষা  টীকা ২০১২ তুনিগা তুনিগা নিধি তেলুগু  ২০১৩ মেরে ড্যাড কি মারুতি জ্যাসলিন হিন্দি  ২০১৪ সোনালি ক্যাবল সোনালি   ২০১৭ হাফ গার্লফ্রেন্ড অংশিকা  দোবারা: সি ইওর এভিল তানিয়া  ব্যাংক চোর গায়েত্রি গাঙ্গুলি ২০১৮জালেবিআয়েশা ২০২১চেহরে এনা   টেলিভিশন  অনুষ্ঠান  চরিত্র  চ্যানেল টিভিএস স্কুটি টিন ডিভা প্রতিযোগী এমটিভি পেপসি এমটিভি ওয়াসাপ উপস্থাপক গোন ইন ৬০ সেকেন্ডস টিকট্যাক কলেজ বিট   তথ্যসূত্র  বহিঃসংযোগ             বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:বেঙ্গালুরুর অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:সামরিক সন্তান
থাম্ব|400x400পিক্সেল| রাতে প্যারিসের স্যাটেলাইট দৃশ্য  আলোক দূষণ হলো অবাঞ্ছিত, অনুপযুক্ত বা অতিরিক্ত কৃত্রিম আলোর উপস্থিতি ।  বর্ণনামূলক অর্থে আলোক দূষণ বলতে দিনে বা রাতে যে কোনো সময়ে পরিবেশে অত্যধিক মাত্রার দৃশ্যমাণ আলোর উপস্থিতিকে বোঝায়। সাম্প্রতিক সময়ে আমাদের সমাজের সব স্তরেই আলোক দূষণ একটি নব্য সমস্যা হিসেবে উপনীত হয়েছে। একটি ভোক্তা পণ্যের উপর একটি অবাঞ্ছিত জ্বলজ্বলে আলো থেকে,কোনে সম্প্রদায়ের স্তরে; যেমন একটি নতুন নগর উন্নয়ন প্রকল্প থেকে আসা অতিরিক্ত আলো আলোক দূষণ ত্বরান্বিত করে। আলোক দূষণকে একটি ঘটনা হিসেবেও উল্লেখ করা যায় যা শুধুমাত্র দূষণের একটি নির্দিষ্ট উৎসকেই নয়, বরং দূষণের উৎসগুলিকে ছেদ করার বৃহত্তর প্রভাবককেও নির্দেশ করে।   যদিও এই ধরনের দূষণ সারাদিন ধরে থাকতে পারে, কিন্তু রাতের অন্ধকারে এর প্রভাব বৃদ্ধি পায়। অনুমান করা হয় যে বিশ্বের ৮৩ শতাংশ মানুষ আলোক দূষিত আকাশের নিচে বাস করে এবং বিশ্বের ২৩ শতাংশ ভূখণ্ড স্কাইগ্লো দ্বারা প্রভাবিত হয়।   কৃত্রিম আলোকসজ্জা দ্বারা প্রভাবিত এলাকায় আলোক দূষণ বাড়তে থাকে।  নগরায়নের একটি প্রধান পার্শ্বপ্রতিক্রিয়া হিসাবে, স্বাস্থ্য দূষণ, বাস্তুতন্ত্র ব্যাহত এবং নান্দনিক পরিবেশ নষ্ট করার জন্য আলোক দূষণকে দায়ী করা হয়।   তথ্যসূত্র   বিষয়শ্রেণী:দৃশ্যমানতা বিষয়শ্রেণী:পর্যবেক্ষণমূলক জ্যোতির্বিজ্ঞান বিষয়শ্রেণী:আলোকসজ্জা বিষয়শ্রেণী:আলোর উৎস বিষয়শ্রেণী:দূষণ বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
মেলি রেলওয়ে স্টেশনটি পশ্চিমবঙ্গের কালিম্পং জেলার মেলি শহরে অবস্থিত। স্টেশনটি নির্মাণাধীন সিভোক-রাংপো রেললাইনে অবস্থিত। মেলি রেলওয়ে স্টেশন পশ্চিমবঙ্গের কালিম্পং শহর এবং নামচি জেলা, গেইজিং জেলা এবং সিকিমের সোরেং জেলায় পরিষেবা দেয়।স্টেশনটি বর্তমানে আরকন কোম্পানি দ্বারা নির্মাণাধীন।   নির্মাণাধীন এক্সটেনশন   সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার দীর্ঘ হওয়ার প্রস্তাব করা হয় ব্রডগেজ রেলপথ কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকি ৩.৫ কিলোমিটার পশ্চিমবঙ্গ রাজ্যে। রেলপথটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে।  গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে. [ উদ্ধৃতি প্রয়োজন ] ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।   তথ্যসূত্র   বিষয়শ্রেণী:পশ্চিমবঙ্গের রেলওয়ে স্টেশন বিষয়শ্রেণী:কালিম্পং জেলা বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:কালিম্পং জেলার রেলওয়ে স্টেশন
মাকাল বা মাকাল ফল () (Trichosanthes tricuspidata) হচ্ছে Cucurbitaceae Loureiro, João de (1790) Flora Cochinchinensis 2: 589. পরিবারের Trichosanthes গণের একটি লতানো উদ্ভিদ। মাকাল শব্দটি বাংলা প্রবাদে বাজে অর্থে ব্যবহৃত হলেও এর প্রাচীন নাম ছিল মহাকাল যা ভেষজ গুণে অত্যন্ত সমৃদ্ধ। এই নামটি বিকৃত হয়ে কালে কালে 'মাকাল' নামে বাংলায় স্থান হয়েছে।   মাকালকে আরবীতে হানজাল, সংস্কৃতিতে দেব দালিকা, সিলেটি ও অসমিয়ায় কাউয়ালালি এবং হিন্দিতে ইন্দ্রায়ন বলা হয়। এর বৈজ্ঞানিক নাম সিট Citrullus colocynthis। উদ্যান তত্ত্ববিদ উইলিয়াম মিথিউস মাকালকে অন্তসার শূন্য ফল বলে অভিহিত করেছেন।  গঠন মাকাল গাছ মূলত লতাজাতীয় বহুবর্ষজীবী উদ্ভিদ। চৈত্র বৈশাখে মাকাল গাছে সাদা ধবধবে ফুল ধরে। শ্রাবণ-ভাদ্রে মাকাল ফল পাকে। তখন মনকাড়া এই ফলটিকে আপেলের মতো দেখা যায়। দেখতে আপেলের মতো এই মাকাল ফলটি। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য। এটি জঙ্গল বা বাড়ির বড় বড় গাছকে আশ্রায় করে ধীরে ধীরে বেড়ে ওঠে। মাকাল গাছ লম্বায় ৩০ থেক ৪০ ফুট পর্যন্ত হয়ে থাকে। এর পাতায় থাকে অনেকগুলো খাঁজ। মাকাল ফল কাঁচা অবস্থায় গাঢ় সবুজ, কিছুদিন পর হলুদ ও পাকলে লাল বর্ণ ধারণ করে।   প্রাপ্তিস্থান  মাকাল ফলের আদি নিবাস তুর্কি। তুর্কি থেকে এশিয়া ও আফ্রিকা মহাদেশে গাছটি বিস্তার লাভ করে। সারা পৃথিবীতে এর ৪২টি প্রজাতি দেখতে পাওয়া যায়। এর মধ্যে বাংলাদেশে দেখতে পাওয়া যায় প্রায় ১২টি প্রজাতি।   লোককথা  মাকাল ফল নিয়ে বৃহত্তর ময়মনসিংহে নানা ধরনের প্রবাদ আছে। এরকম এটি প্রবাদ হচ্ছে:- এক সুন্দরী গৃহবধূ রাতের অন্ধকারে শাশুড়িকে বিষ প্রয়োগে হত্যার ষড়যন্ত্র করে। কিন্তু দুর্ভাগ্যক্রমে ওই বিষ তাকেও খেতে হয়। বিষক্রিয়ায় দুজনই মারা যায়। মৃত্যুুর আগে শাশুড়ি পুত্রবধূকে অভিশাপ দেয়। ওই অভিশাপেই গৃহবধূ মাকাল ফলে পরিণত হয়। যার বাইরের রূপই সুন্দর, কিন্তু ভেতরটা কালো।  ঔষধি গুনাগুন  ভেতরে কালো হলেও এটির রয়েছে ভেষজ উপকার। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক ও কানের ক্ষত এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। কবিরাজি মতে, মাকাল গাছের শিকড় কোষ্ঠকাঠিন্য ও বদহজমের ওষুধ তৈরিতে কাজে লাগে। কফ ও শ্বাস কষ্ট নিরাময়েও মাকাল ফলদায়ক। আধুনিক ওষুধশিল্পে এ ফলের নির্যাস থেকে তৈরি ওষুধ ল্যাক্সেটিভ হিসেবে ব্যাপক ব্যবহৃত হয়।   ব্যবহার মাকাল ফলের বীচি ও আঁশ শুকিয়ে গুড়ো করে পানিতে দ্রবীভূত করে ফসলে প্রয়োগ করা যায়। এই দ্রবণ ফসলের পোকামাকড়, ইঁদুর ও রোগ-বালাই দমনে বিষ হিসেবে কাজ করে। এর বিষ ফসলের জন্য ক্ষতিকর নয়।   বিলুপ্তির কারন নানা কারণে প্রাকৃতিক বন উজাড় হওয়ায় এটি হারিয়ে যাচ্ছে। দেশি-বিদেশি নানা ধরনের কীটনাশকের প্রভাবে পরিবেশবান্ধব মাকালের বিষ আর কেউ কিনতে চায় না। বাজারেও পাওয়া যায় না।  চিত্রশালা  তথ্যসূত্র  বিষয়শ্রেণী:বাংলাদেশের লতা বিষয়শ্রেণী:ভারতের লতা বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল
thumb|ল্যাবরেটরিতে সংক্রামক অণুজীবের জ্বিনগত বিকৃতি ও চাষ  জৈবিক যুদ্ধবিগ্রহ তথা জীবাণুভিত্তিক রণযুদ্ধ হলো মানুষ হত্যা কিংবা বিকলাঙ্গ করার উদ্দেশ্যে সামরিক যুদ্ধে জৈবিক বিষাক্ত পদার্থ কিংবা সংক্রামক অণুজীব যেমন ব্যাকটেরিয়া, ভাইরাস এবং ছত্রাকের ব্যবহার। জৈবিক অস্ত্রশস্ত্র তথা জৈব-অস্ত্র বা জৈব অশনিসংকেত বলতে কোনো জীবন্ত সত্ত্বা কিংবা নিজেদের বহুগুণিত প্রতিরূপ তৈরিতে সক্ষম (যেমন- ভাইরাস, যাকে সার্বজনীনভাবে জীবিত ধরা হয় না) অজীব বস্তুকে বোঝানো হয় যা তার শিকার তথা যে জীবিত সত্বায় আশ্রিত হয় তার অভ্যন্তরে বহুগুণিত হতে ও বংশবিস্তার করতে পারে। যুদ্ধবিগ্রহে পোকামাকড় ও কীটপতঙ্গের ব্যবহারকেও জৈবিক যুদ্ধাস্ত্র হিসেবে চিহ্নিত করা হয়।  এই জৈবিক যুদ্ধবিগ্রহের ব্যাপারটি নিউক্লিয়ার এবং রাসায়নিক যুদ্ধগুলোর থেকে আলাদা। একসাথে জৈবিক, নিউক্লিয়ার ও রাসায়নিক যুদ্ধকে এনবিসি (নিউক্লিয়ার, বায়োলজিক্যাল এন্ড কেমিক্যাল ওয়ারফেয়ার ইউজিং ওয়েপনস অফ মাস ডেস্ট্রাকশন) তথা বিপুল ধ্বংসাত্মক ফলাফলবাহী অস্ত্র ব্যবহারের মাধ্যমে নিউক্লিয়ার, জৈবিক ও রাসায়নিক যুদ্ধ বলা হয়। এসব যুদ্ধে ব্যবহৃত কোন অস্ত্রই চিরাচরিত সাধারণ অস্ত্র নয়, যেগুলো প্রধানত তাদের বিষ্ফোরক, গতিশীল ও আগ্নেয় বৈশিষ্ট্যের দরুণ ব্যবহৃত হয়।  শত্রুসেনার সাথে যুঝে উঠতে তাদের চেয়ে বেশি পরিকল্পনা ও সামরিক কৌশলগত সুবিধা পেতে জৈবিক অস্ত্রশস্ত্রের ব্যবহার কিংবা ব্যবহারে ভয় দেখানো ফলপ্রসূ হতে পারে। শত্রুসেনার হাত থেকে নির্দিস্ট এলাকা বাঁচানোর হাতিয়ারস্বরূপ (area denial weapons) কিছু রাসায়নিক অস্ত্রের ন্যায় জৈবিক অস্ত্রসমূহও ব্যবহৃত হতে পারে। এই অস্ত্রগুলো হতে পারে মারণাস্ত্র কিংবা অমৃত্যুদায়ী এবং এর নিশানা হতে পারে একজন মানুষ, হতে পারে একদল মানুষ কিংবা একটি পুরো জনগোষ্ঠী। এই জৈবিক অস্ত্রগুলো জাতীয়ভাবে কিংবা জাতীয়তা-বহির্ভুত স্বতন্ত্র দলগুলোর দ্বারা প্রস্তুতকৃত, অর্জিত, সঞ্চিত কিংবা কার্যকর হতে পারে। জাতীয়তা-বহির্ভুত স্বতন্ত্র দলগুলোর এর সাথে এসব হাতিয়ারের সম্পৃক্ততা কিংবা কোনো জাতীয় অঙ্গরাজ্যের দ্বারা গোপনে এর ব্যবহার করা হলে তা জৈব-সন্ত্রাসবাদ হিসেবে পরিচিত।Wheelis, Mark; Rózsa, Lajos; Dando, Malcolm (2006). Deadly Cultures: Biological Weapons Since 1945. Harvard University Press. pp. 284–293, 301–303. ISBN 0-674-01699-8  জৈবিক ও রাসায়নিক যুদ্ধবিগ্রহ কিছুক্ষেত্রে একে অপরের সাথে অঙ্গাঅঙ্গিভাবে জড়িত। কেননা, কিছু জীবসত্বায় উৎপাদিত বিষাক্ত পদার্থের ব্যবহার জৈবিক ও রাসায়নিক উভয় অস্ত্রনীতির (the Biological Weapons Convention and the Chemical Weapons Convention) বিধানেরই অধীন।  বিষাক্ত পদার্থ এবং মানুষের মনস্তত্ত্বকে প্রভাবিতকারী রাসায়নিক পদার্থসমূহকে 'মিডস্পেক্ট্রাম এজেন্ট' (mid-spectrum agent) বা মধ্যবর্তী প্রভাবক-পদার্থ হিসেবে অভিহিত করা হয়। জৈব-অস্ত্রগুলোর মতো এসকল মধ্যবর্তী প্রভাবক-পদার্থ তাদের বাহকের শরীরে বংশবিস্তার করে না এবং   সুপ্তাবস্থাও জৈব-অস্ত্র অপেক্ষা স্বল্পমেয়াদী।  প্রচলিত আন্তর্জাতিক মানবকল্যাণ আইন এবং নানান আন্তর্জাতিক চুক্তি অনুসারে জৈব-অস্ত্রের ব্যবহার নিষিদ্ধ করা হয়েছে। সশস্ত্রযুদ্ধে জৈব-পদার্থের ব্যবহার একপ্রকার যুদ্ধাপরাধ।   তথ্যসূত্র   বিষয়শ্রেণী:ধরন অনুযায়ী যুদ্ধবিগ্রহ বিষয়শ্রেণী:জীবনীতিশাস্ত্র
ঝে-ছেন-রাব-'ব্যাম্স () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি সাম্মানিক উপাধি।  তালিকা ঝে-ছেন-রাব-'ব্যাম্সনামজীবনকালওয়াইলি প্রতিলিপিকরণ প্রথম  ব্স্তান-পা'ই-র্গ্যাল-ম্ত্শান  ১৬৫০-১৭০৪  bstan pa'i rgyal mtshan দ্বিতীয়  'গ্যুর-মেদ-কুন-ব্জাং-র্নাম-র্গ্যাল  ১৭১৩-১৭৬৯   'gyur med kun bzang rnam rgyal তৃতীয়  দ্পাল-'ব্যোর-র্গ্যা-ম্ত্শো  ১৭৭১-১৮০৭  dpal 'byor rgya mtsho চতুর্থ  গার-দ্বাং-ছোস-ক্যি-র্গ্যাল-ম্ত্শো  ১৮১১-১৮৬২  gar dbang chos kyi rgyal mtsho পঞ্চম  পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান  ১৮৬৪-১৯০৯  pe ma theg mchog bstan pa'i rgyal mtshan ষষ্ঠ  স্নাং-ম্দ্জাদ-গ্রুব-পা'ই-র্দো-র্জে  ১৯১১ - ১৯৫৯  snang mdzad grub pa'i rdo rje সপ্তম  'জিগ্স-মেদ-ছোস-ক্যি-সেং-গে  ১৯৬৬-বর্তমান  'jigs med chos kyi seng ge  তথ্যসূত্র  বিষয়শ্রেণী:তিব্বতী বৌদ্ধ উপাধি বিষয়শ্রেণী:ন্যিংমা
রাজ বেগম (২৭ মার্চ ১৯২৭ - ২৬ অক্টোবর ২০১৬) ছিলেন একজন কাশ্মীরি সঙ্গীতশিল্পী। ২০০২ সালে তিনি ভারতের চতুর্থ সর্বোচ্চ সম্মাননা পদ্মশ্রী পেয়েছিলেন। তিনি ১৯২৭ সালে শ্রীনগরে জন্মগ্রহণ করেছিলেন এবং ২০১৬ সালে ৮৯ বছর বয়সে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৯২৭-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:শ্রীনগরের ব্যক্তি বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:জম্মু ও কাশ্মীরের সঙ্গীতশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:জম্মু ও কাশ্মীরের নারী সঙ্গীতজ্ঞ